Христо Смирненски
Божите заповеди

chitanka.info

Отдавна господ Саваот

закони нареди

и между всичко друго той

написа: „Не кради!“

Ти знаеш заповедите,

ти зубрила си тях,

обаче въпреки това

вървиш от грях към грях.

Но знай, че горе Саваот

не ще ти май прости,

защото хиляди сърца

без свян открадна ти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.